ΟΝΟΜΑΤΕΠΩΝΥΜΟ: Γιώργος Γερούκης

ΑΕΜ:0712058

ΒΙΑ ΚΑΙ ΑΘΛΗΤΙΣΜΟΣ

Η βία αποτελεί ένα από τα μεγαλύτερα φαινόμενα που βασανίζει την κοινωνία μας με την πλειοψηφία των περιπτώσεων να εκδηλώνονται σε αθλητικά γεγονότα. Η χώρα μας συγκαταλέγεται στις χώρες με τα περισσότερα κρούσματα βίας σε αθλητικά γεγονότα με αποτέλεσμα να είναι απαραίτητη η παρέμβαση από τους αρμόδιους φορείς για την εξεύρεση λύσεων ώστε να περιοριστούν τα φαινόμενα αυτά. Σκοπός της συγκεκριμένης διάλεξης είναι να βρεθούν τρόποι ενημέρωσης της κοινωνίας για την βία και πως μπορεί να αντιμετωπιστεί, καθώς και τα αίτια που οδηγούν σε τέτοια φαινόμενα. Τέλος θα πρέπει να υπάρξει αναφορά στον στόχο του αθλητισμού .Το πρόγραμμα αναφέρεται σε παιδιά γυμνασίου τα οποία σε λίγα χρόνια θα έχουν ενεργό ρόλο μέσα στην κοινωνία και θα πρέπει να ενημερωθούν για την βία και τον αθλητισμό ώστε να αποκτήσουν την κατάλληλη πληροφόρηση και παιδεία για να μπορέσουν τέτοια φαινόμενα να περιοριστούν και να εξαλειφθούν.

Τα συχνά φαινόμενα βίας που παρατηρούνται αποτελούν δείγμα μια αρρωστημένης κοινωνίας. Αν και ο αθλητισμός θα πρέπει να αποτελεί τον χώρο στον οποίο προάγεται η ευγενής άμυλα στις μέρες μας ο αθλητισμός κυρίως λόγω της εμπορευματοποίησης του αποτελεί χώρο εκτόνωσης διαφόρων κοινωνικά υποβαθμισμένων ομάδων με αποτέλεσμα η εφαρμογή ενός προγράμματος πληροφόρησης και δράσης για τα φαινόμενα βίας στον αθλητισμό να είναι απαραίτητη.

Τα αποτελέσματα που προσδοκούμε από την εφαρμογή του προγράμματος είναι αρχικά η πληροφόρηση και ενημέρωση των νεαρών παιδιών, που αποτελούν την βάση της κοινωνίας, για το τι εστί βία αλλά και τους παράγοντες που την προκαλούν καθώς και εύρεση λύσεων για να εξαλειφθούν τα φαινόμενα βίας από το χώρο του αθλητισμού διότι ο αθλητισμός θα πρέπει να αποτελεί ένα χώρο διασκέδασης και για τους αθλητές αλλά και για τους θεατές και όχι ένα ρινγκ όπου ο καθένας θα αναπτύσσει οποιαδήποτε μορφή βίας λόγο των προβλημάτων που αντιμετωπίζει η κοινωνία μας.

ΠΡΟΓΡΑΜΜΑ ΕΝΗΜΕΡΩΣΗΣ

ΔΕΥΤΕΡΑ(ενημέρωση και συζήτηση για τα φαινόμενα βίας που παρατηρούνται στις μέρες μας στο χώρο του αθλητισμού):οι μαθητές θα συγκεντρωθούν στην τάξη όπου θα υπάρξει μια ενημέρωση σχετικά με το τι είναι βία, από τι προκαλείται και πως μπορούμε να την αντιμετωπίσουμε ενώ κάθε μαθητής θα εξιστορεί μια δική του ιστορία από μια μορφή βίας που συνάντησε σε ένα αθλητικό γεγονός προτείνοντας παράλληλα και ένα τρόπο εξάλειψης του φαινομένου.

ΤΡΙΤΗ(ιστορία του αθλητισμού ,ορισμός και σκοπός του):οι μαθητές θα αποκτήσουν πληροφορίες σχετικά με την ιστορία του αθλητισμού, πως προήλθε δηλαδή και την σημασία που είχε τότε. Επιπλέον θα μάθουν ότι ο αθλητισμός προάγει την υγεία αφού γυμνάζει το σώμα, το μυαλό και καλλιεργεί τις δεξιότητες σε διάφορα αθλήματα ενώ θα δοθεί ιδιαίτερη βαρύτητα στο γεγονός ότι στόχος του αθλητισμού στις μέρες μας είναι να ενώνει τους ανθρώπους παραμερίζοντας οποιαδήποτε προβλήματα ενώ βοηθάει και στην ομαλή κοινωνικοποίηση μέσα από την συμμετοχή στο παιχνίδι.

ΤΕΤΑΡΤΗ(συλλογή οπτικού υλικού με φαινόμενα βίας στον αθλητισμό):οι μαθητές θα πρέπει να συλλέξουν φωτογραφίες που είτε έχουν τραβήξει οι ίδιοι επειδή έτυχε να είναι μάρτυρες μιας μορφής βίας μέσα στον αθλητικό χώρο είτε από φωτογραφίες που υπάρχουν σε εφημερίδες και περιοδικά αλλά και από διάφορα κοινωνικά δίκτυα και να τις παρουσιάσουν στους υπόλοιπους συμμαθητές τους. Κατά την παρουσίαση οι μαθητές θα πρέπει να εκφέρουν άποψη σχετικά με το τι μπορεί να προκαλεί αυτά τα φαινόμενα αλλά και τι θα έκαναν οι ίδιοι ώστε να απομονώσουν ομάδες ατόμων που προκαλούν βία στο χώρο του αθλητισμού.

ΠΕΜΠΤΗ(βία και αθλητισμός δεν ταιριάζουν):μια ομάδα μαθητών θα τυπώσει μπλουζάκια στα οποία θα αναγράφεται <<ΒΙΑ ΚΑΙ ΑΘΛΗΤΙΣΜΟΣ ΔΕΝ ΤΑΙΡΙΑΖΟΥΝ>> και θα τα μοιράσουν σε κάθε τάξη ενημερώνοντας παράλληλα τους συμμαθητές τους ότι σκοπός αυτής της κίνησης είναι να τονισθεί πως ένα από τα μεγαλύτερα προβλήματα που αντιμετωπίζουμε στις μέρες μας είναι η βία στον χώρο του αθλητισμού και αποτελεί επιτακτική ανάγκη να δημιουργηθεί μια υγιείς κοινωνία για να απομονώσει αυτά τα φαινόμενα. Επίσης θα ανοίξουν έναν διάλογο με τους υπόλοιπους συμμαθητές τους προτείνοντας τρόπους καταπολέμησης του φαινομένου.

ΠΑΡΑΣΚΕΥΗ(λέμε όχι στη βία στον αθλητισμό μέσω της τέχνης):οι μαθητές θα δημιουργήσουν ένα διαγωνισμό ζωγραφιάς όπου μαθητές με καλλιτεχνική φύση θα εκδηλώσουν την σημασία αλλά και τον στόχο του αθλητισμού μέσα από ζωγραφιές που θα απεικονίζουν ποιος είναι ο πραγματικός σκοπός του αθλητισμού. Στο τέλος του διαγωνισμού η καλύτερη ζωγραφιά θα βραβευτεί.

Επίσης την τελευταία μέρα του προγράμματος οι μαθητές του σχολειού θα δημιουργήσουν ένα τουρνουά με διάφορες αθλητικές δραστηριότητες στις οποίες θα συμμετέχουν ομάδες παιδιών από όλα τα σχολεία της περιοχής με σκοπό να προβάλουν την σημασία του αθλητισμού ενώ καθ όλη την διάρκεια του τουρνουά οι υπεύθυνοι θα τονίζουν τις αρνητικές επιδράσεις της βίας στον αθλητισμό καθώς και τρόπους αντιμετώπισης μέσω της συνεργασίας και της ενημέρωσης.

Όσον αφορά την τελευταία μέρα οι μαθητές θα δημιουργήσουν μια εκδήλωση στην οποία βασικό θέμα της θα είναι <<ΛΕΜΕ ΟΧΙ ΣΤΗΝ ΒΙΑ ΣΤΟΝ ΑΘΛΗΤΙΣΜΟ>>. Αρχικά την ημέρα αυτή θα υπάρξει ένας διαγωνισμός ζωγραφιάς στην οποία θα συμμετέχουν παιδιά απ όλο το σχολειό τα οποία θα πρέπει μέσω της τέχνης και της φαντασίας τους να ζωγραφίσουν κάτι σχετικό με το βασικό θέμα της εκδήλωσης. Στο τέλος της εκδήλωσης το παιδί που έχει φτιάξει την καλύτερη ζωγραφιά θα βραβευτεί από την υπεύθυνη ομάδα της εκδήλωσης. Επίσης κατά την διάρκεια της τελευταίας μέρας έχει προγραμματιστεί και ένα τουρνουά διαφόρων αθλημάτων όπου θα συμμετέχουν παιδιά από όλα τα σχολεία της περιοχής. Βασικός στόχος του τουρνουά είναι να τονιστεί ότι ο αθλητισμός αποτελεί διασκέδαση, ψυχαγωγία και πως κάθε μορφή βίας δεν έχει χώρο στον αγωνιστικό χώρο. Τα παιδιά που είναι υπεύθυνα για την συγκεκριμένη εκδήλωση θα έχουν φτιάξει ενημερωτικά φυλλάδια, τα οποία και θα μοιράσουν σε όλους τους συμμετέχοντες και στα οποία θα αναγράφεται η ιστορία του αθλητισμού, τι μας προσφέρει ο αθλητισμός και γιατί θα πρέπει να συμμετέχουμε .Επιπλέον θα τονίζονται τα συχνά φαινόμενα βίας που παρατηρούνται σε αθλητικά γεγονότα στην χώρα μας καθώς και τα αίτια που οδηγούν στην εμφάνιση τέτοιων φαινομένων ενώ στο τέλος θα υπάρχει και μια αναφορά στις κινήσεις που μπορούμε να κάνουμε όλοι ως κοινωνία αλλά ιδιαίτερα οι νεαροί μαθητές που αποτελούν άλλωστε και την βάση της κοινωνίας ώστε κάθε μορφή βίας να απέχει από τον χώρο του αθλητισμού. Στο τέλος της εκδήλωσης η υπεύθυνη ομάδα θα βραβεύσει όλες τις ομάδες που έλαβαν μέρος στο τουρνουά με μια τιμητική πλακέτα στην οποία θα αναγράφεται <<ΛΕΜΕ ΟΧΙ ΣΤΗΝ ΒΙΑ ΣΤΟΝ ΑΘΛΗΤΙΣΜΟ>> που αποτελεί και τον βασικό θέμα της ημέρας ενώ θα υπάρξουν και αναμνηστικές φωτογραφίες.

Μετά την ολοκλήρωση του προγράμματος, για να μπορέσουμε να καταλάβουμε εάν το πρόγραμμα βοήθησε τα παιδιά να ενημερωθούν, να εμπλουτίσουν τις γνώσεις τους αλλά και να διαμορφώσουν μια άποψη για το συγκεκριμένο θέμα θα πρέπει να υπάρξει και μια αξιολόγηση του προγράμματος η οποία αποτελεί μια απαραίτητη διαδικασία μετά το πέρας του προγράμματος ενημέρωσης διότι έτσι θα καταλάβουμε εάν ήταν επιτυχές. Έτσι μετά από ένα μήνα ο καθηγητής φυσικής αγωγής θα μπορέσει να καλέσει τους γονείς των παιδιών και να κάνει έναν διάλογο μαζί τους ρωτώντας τους εάν τα παιδιά όταν γύρισαν στα σπίτια τους ανέφεραν στους γονείς τους την συγκεκριμένη εκδήλωση, εάν τους εξέφρασαν μια συγκεκριμένη άποψη για την βία στον αθλητισμό, εάν τους είπαν τι τους έμεινε περισσότερο από την όλη εκδήλωση καθώς και εάν τα ίδια τα παιδιά πρότειναν στους γονείς τους να συμμετέχουν σε αθλητικά προγράμματα. Τέλος ένας ακόμη τρόπος για να αξιολογηθεί το πρόγραμμα είναι ο καθηγητής φυσικής αγωγής να προτείνει στα παιδιά να φτιάξουν μια επιστολή την οποία θα στείλουν στον υπουργό αθλητισμού και στην οποία θα αναφέρονται στην αξία του αθλητισμού και το πόσο σημαντικός είναι στις μέρες μας ενώ παράλληλα θα του προτείνουν και τρόπους εξάλειψης τέτοιων φαινομένων.

**ΒΙΒΛΙΟΓΡΑΦΙΑ: Διαλέξεις μαθήματος αγωγή υγείας (Βία)**